Ramon Magsaysay

Si Ramon Magsaysay (31 Agosto 1907- 17 Marso 1957), iyo an ikatolong presidente kan Ikatolong Republika kan Filipinas poon kan Desyembre 30, 1953 hanggan taon 1957. Siya nagadan kan an nalulunadan niyang eroplano pahaling Cebu luminagpak sa bukid kan Manununggal.

Agi-agi kan buhay 
Sisiya sa Unibersidad kan Filipinas kan taon 1927 sa pagkua nin kurso sa enhinyero alagad nagbalyo siy Ramon Magsaysay namundag sa Iba, Zambales kan Agosto 31, 1907 sa mag-agom na Exequiel Magsaysay, sarong panday sa batbat, asin Perfecta del Fierro, sarong maestra. Nagklase a sa Institute of Commerce sa Jose Rizal college (1928-1932) kun saen nakatapos siya asin nakua an kurso sa komersyo. Nganì na matostosan niya an saiyang pag-adal, siya nagtsutsuper. Pakagraduar, nagin siyang sarong mekaniko sa awto dangan pamayo sa shop na saiyang piglalaogan. Kan pumutok an Ika-2 Gerang Pangkinaban nagbali siya sa motor pool kan ika-31 Infantry Division kan Hokbong Pilipinas.

Kan masupil an Bataan asin magsuko sa Hapon, si Magsaysay nagdulag saka nagtago sa kabukidan. Duman nagbilog siya kan Western Guerilla Forces asin natawan siyang ranggong kapitan kan Abril 5, 1942. Sa laog nin tolong taon si Kap. Magsaysay yaon sa lindong kan pamamayo ni Koronel Merill asin kan saiyang mga gerilya. Naka-engkwentro siya nin mga sagupaan sa Sawang, Sawang, Zambales. Saro si Magsaysay sa nagpahawan kan kosa nin Zambales sa mga pangangataki kan mga Hapon bago pa nagdoong an pwersa armada kan mga Amerikano kasurog an mga tropang komunwelt kan Filipinas na iyo an malungkas sa pananakop kan Hapon duman sa parteng idto kan nasyon. An bagay na ini nangyari kan Enero 29, 1945.

Komo kongresista 
Kan Abril 23, 1946, si Magsaysay naelihir bilang kongresista na dai siyang inapilan sa Kongreso kan Filipinas. Kan taon 1948, pinili siya ni Pres. Manuel Roxas na mag-iba saiya sa Washington sa Amerika komo Chairman kan Committee on Guerilla Affairs, sa pagtabang na makalusot asin maaprobahan an inaapod na rogers Bill, nas matao nin dakuol na benepisyo sa mga beterano na napalaban sa nakaaging gera. Sa sinasabing "maating eleksyon" kan 1949, nakaptan niya giraray an parehong pwesto komo Representante. Sa duwang termino siya an nagin Chairman kan Komite sa National Defense.

Toltolan

Magsaysay, Ramon